Grønlig Porina (Porina aenea) - Felthåndbogen - Fugleognatur.dk
Beskrivelser af arter i samme familie:Grønlig Porina
A B C D E F G H I J K L M N O P Q R S T U V X Y Z Æ Ø Å Foto: Poul Evald Hansen
Foto: Poul Evald HansenFoto: Poul Evald HansenFoto: Poul Evald Hansen
Figur 1. En bevoksning af Grønlig Porina på Ask. Det lille udsnit viser frugtlegemer, der har åbnet sig i forbindelse med sporefrigørelse.
Grønlig Porina (Porina aenea) (læst 1661 gange)Klasse: Skivelavsvampe (Lecanoromycetes) Orden: Ostropales (Ostropales) Familie: Porinaceae (Porinaceae)Kendetegn: Den har også været kaldt Olivenbrun Skyggelav.
Den har et tyndt, mørkt olivenbrunt, skorpeformet løv, der ses som pletter på glat bark af især ask.
Frugtlegemerne er bittesmå, kun 0,2 mm. brede, og ses som talrige, glinsende, sortbrune og halvkugleformede dannelser. De åbner sig ved en pore i spidsen.Forveksling: Porina er en vanskelig slægt, nogle arter gror på sten, og andre på bark.
Af dem, der gror på bark er der bl.a. Gammelskov-Porina Pseudosagedia borreri , der gror på især Eg. Den har tydeligt mere rødbrunt løv og sættes i en nærtstående slægt. Porina chlorotica - Klippe-Porina - gror på sten.
Porina lectissima gror på grov bark af især eg, og er kun fundet på gange i gammelskov i Danmark.
Porina leptalea ligner i vækstform og voksested, men har rødlige frugtlegemer.
Selvom Porina er en vanskelig og svært bestemmelig gruppe, og der ikke findes meget bestemmelseslitteratur, kan Grønlig Porina kendes nogenlunde sikkert på voksestedet og vokseformen og farven af løvet (hymeniet) samt frugtlegemernes karakter, som beskrevet.
Biologi: Den sædvanlige lavbiologi.Levested: Glat bark især af især ask, d.v.s. yngre og halvgamle asketræer, men også på yngre bøgetræer. Bevoksningerne sidder ofte på nord- og vestsiden af stammerne, og hvor der er skyggede og lidt fugtige forhold.
Udbredelse: Den er angivet som sårbar - vulnerable - VU, men udbredt i store dele af landet, på på Den Danske Rødliste.
Den er dog formentlig ofte overset, og jeg har ikke haft besvær med at finde den på egnet substrat i ung skov, f.eks. Vestskoven vest for København og på Københavns Vestvold, hvor den er mange steder på aske og også unge bøge.Log på for at se et kort over Naturbasens observationer af Grønlig Porina.Hvornår ses den? Grønlig Porina kan ses året rundt, men er lidt iøjnefaldende.Status: Arten er almindelig i Danmark [?]
Denne beskrivelse er skrevet/redigeret af en til flere personer baseret på en 1. udgave skrevet af Poul Evald Hansen d. 26-01-2017. Beskrivelsen er senest redigeret af Poul Evald Hansen d. 05-02-2017. Se historik.Litteratur brugt til denne beskrivelse:Svampeatlas artsoversigt, Flora i Farver 2, Den Danske Rødliste - Laver.
Beskrivelse af slægten også omfattende artsnøgler: - se linket HER
Bestemmelsesnøgle: - se linket HER